ભટાર આઝાદનગર સ્થિત બાલકિષ્ણા કોમ્પલેક્સના ગ્રાઉન્ડ ફલોર પર ચાલતા કારખાનામાં ગતરોજ મંગળવારે લાગેલી આગના પગલે ભારે દોડધામ મચી ગઈ હતી કેમકે આજ કોમ્પલેક્સના પહેલાં માળે સ્કૂલ ચાલતી હોવાના કારણે તમામના શ્વાસ અધ્ધર થઈ ગયા હતા, ફાયરબ્રિગેડ અને અન્યો દ્વારા 150 બાળકોને સલામત રીતે બહાર કાઢી લેવામાં આવ્યા હતા પરંતુ કારખાનામાં લાગેલી આગની ઘટના તથા તેની ઉપર સ્કૂલ ચલાવવા માટે અપાયેલી મંજૂરીની તપાસ માટે આજરોજ બુધવારે એફએસએલ તથા ડીઈઓની ટીમ સ્થળ મુલાકાતે પહોંચી હતી.